open-index/open-wikipedia-markdown huggingface dataset:
সিপিসি কেন্দ্রীয় কমিটির সাধারণ কার্যালয়ের নিরাপত্তা দপ্তর

**সিপিসি কেন্দ্রীয় কমিটির সাধারণ কার্যালয়ের নিরাপত্তা দপ্তর** চীনের সেনাবাহিনী ও পুলিশের সাথে কেন্দ্রীয় সামরিক কমিশনের জয়েন্ট স্টাফ ডিপার্টমেন্টের গার্ড ব্যুরো এবং জননিরাপত্তা মন্ত্রণালয়ের নবম দপ্তর হিসাবে নামমাত্রভাবে অনুমোদিত। গণপ্রজাতন্ত্রী চীনের সিনিয়র পার্টি সদস্য, তাদের পরিবার, এবং জনগুরুত্বপূর্ণ বিদেশী গণ্যমান্য ব্যক্তিদের সুরক্ষা দেওয়ার জন্য সংস্থাটি কাজ করে। সাংস্কৃতিক বিপ্লবের পর থেকে সংস্থাটি **সেন্ট্রাল গার্ড ব্যুরো** নামে পরিচিতি পেয়েছে। সংস্থাটি গুরুত্বপূর্ণ ব্যক্তিদের দেহরক্ষী নির্বাচন ও নিয়ন্ত্রণ করে; দেহরক্ষীদের সাধারণত পিপলস লিবারেশন আর্মি (পিএলএ) দ্বারা প্রশিক্ষিত করা হয়। সংস্থাটি অভ্যন্তরীণ নিরাপত্তা ব্যবস্থার অংশ কারণ সুরক্ষাপ্রাপ্ত ব্যক্তিরা ব্যুরো-নির্বাচিত দেহরক্ষীদের দ্বারা ক্রমাগতভাবে নজরদারির মধ্যে থাকে।

সিজিবি কার্যকরভাবে পিএলএ গ্রাউন্ড ফোর্স বেইজিং গ্যারিসনের সেন্ট্রাল গার্ড ইউনিটকে নিয়ন্ত্রণ করে। (পিএলএ ইউনিট ৬১৮৮৯)

## তথ্যসূত্র

### উদ্ধৃতি

### সূত্র

; বই 
বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:চীনের কমিউনিস্ট পার্টি
বিষয়শ্রেণী:১৯৪৯-এ প্রতিষ্ঠিত
চীনা কমিউনিস্ট পার্টির সংবিধান

**[[চীনের কমিউনিস্ট পার্টি|চীনা কমিউনিস্ট পার্টির]] সংবিধানে** ৫৩টি অনুচ্ছেদ রয়েছে। এখানে পার্টির কর্মসূচি, সেইসাথে এর সাংগঠনিক কাঠামো ও পার্টির প্রতীকের বর্ণনা রয়েছে।

## ইতিহাস
১৯৮২ সালের সেপ্টেম্বরে সিসিপির ১২তম জাতীয় কংগ্রেসে বর্তমানে কার্যকর পার্টির সংবিধান গৃহীত হয়েছিল। পরিবর্তিত পরিস্থিতি ও কার্যাবলী অনুসারে ১৯৮৭ সালের নভেম্বরে ১৩তম জাতীয় কংগ্রেস, সাধারণ অনুষ্ঠান এবং ১৯৯২ সালের অক্টোবরে ১৪তম জাতীয় কংগ্রেসে সংবিধান কিছুটা সংশোধন করা হয়েছিল। ২০০২ সালের নভেম্বরে সিসিপির ১৬তম জাতীয় কংগ্রেসের সাধারণ অনুষ্ঠানে, ২০১৭ সালের অক্টোবরে সিসিপির ১৯তম জাতীয় কংগ্রেসে এবং ২০২২ সালের অক্টোবরে সিসিপির ২০তম জাতীয় কংগ্রেসেও সংবিধানে পরিবর্তন এবং সংযোজন করা হয়েছিল।

## বিষয়বস্তু
পার্টির সংবিধানটি "সাধারণ কর্মসূচি" শিরোনামের একটি প্রস্তাবনা দিয়ে গঠিত, এর পরে ৫৩টি অনুচ্ছেদের সমন্বয়ে ১১টি সংখ্যাযুক্ত অধ্যায় রয়েছে। অধ্যায়গুলো ক্রমানুসারে:

# সদস্যপদ
# পার্টির সাংগঠনিক ব্যবস্থা
# পার্টির কেন্দ্রীয় সংগঠন
# পার্টির স্থানীয় সংগঠন
# প্রাথমিক স্তরের দলীয় সংগঠন
# দলীয় কর্মকর্তা
# দলীয় শৃঙ্খলা
# শৃঙ্খলা রক্ষায় পার্টির সহযোগী অংশ
# নেতৃস্থানীয় সদস্যের দল
# পার্টি এবং চীনের কমিউনিস্ট যুব লীগের মধ্যে সম্পর্ক
# পার্টির প্রতীক এবং পতাকা

সাংগঠনিক নীতি যা পিআরসি এর রাজনৈতিক ব্যবস্থাকে চালিত করে তা হল " গণতান্ত্রিক কেন্দ্রিকতা"। সিস্টেমের মধ্যে, গণতান্ত্রিক বৈশিষ্ট্য পার্টি সংগঠনের সকল স্তরের সদস্যদের কাছ থেকে মূল নীতি বিষয়গুলিতে অংশগ্রহণ এবং মতামত প্রকাশের দাবি করে। এটি পরামর্শ এবং তদন্তের একটি ধ্রুবক প্রক্রিয়ার উপর নির্ভর করে। একই সময়ে, কেন্দ্রীভূত বৈশিষ্ট্যের প্রয়োজন যে অধীনস্থ সাংগঠনিক স্তরগুলি উচ্চতর স্তরের নির্দেশ অনুসরণ করে। বিতর্ক সর্বোচ্চ পর্যায়ে পৌঁছে গেলে এবং নীতি সংক্রান্ত সিদ্ধান্ত গৃহীত হলে দলের সকল সদস্য কেন্দ্রীয় কমিটিকে সমর্থন দিতে বাধ্য।

সংবিধান সমাজতান্ত্রিক গণতন্ত্রের প্রচারে একটি সমাজতান্ত্রিক আইনি ব্যবস্থার বিকাশ ও শক্তিশালীকরণে এবং আধুনিকীকরণ কর্মসূচী চালানোর জন্য জনসাধারণের সংকল্পকে সুসংহত করার ক্ষেত্রে পার্টির ভূমিকার উপর জোর দেয়।

## আরও দেখুন

## তথ্যসূত্র

## বহিঃসংযোগ

* চীনা কমিউনিস্ট পার্টির সংবিধানের পাঠ্য ২২ অক্টোবর, ২০২২ 

বিষয়শ্রেণী:চীনের কমিউনিস্ট পার্টি
বিষয়শ্রেণী:চীনা ভাষার লেখা থাকা নিবন্ধ
অ্যাট্রোপিন

**অ্যাট্রোপিন** হলো ট্রপিন শ্রেণীর একটি অ্যালকালয়েড এবং এন্টিকোলিনার্জিক ওষুধ যেটি বিভিন্ন ধরনের স্নায়ু এজেন্ট,কীটনাশকের বিষক্রিয়ায় অ্যান্টিডোট, হৃৎপিণ্ডের ক্রিয়া বৃদ্ধি এবং শল্যচিকিৎসার সময় লালা ক্ষরণ কমাতে বহুল ব্যবহৃত হয়। এটা সাধারণত শিরায় এবং পেশীতে ইনজেকশনের মাধ্যমে দেওয়া হয়। চোখের ওষুধ হিসেবেও এট্রপিন ব্যবহার করা হয়।  শিরাতে প্রয়োগ করা হলে সাধারনত কয়েক মিনিটের মধ্যে কাজ শুরু করে এবং কয়েক ঘন্টা স্থায়ী হয়। কিছু কিছু বিষক্রিয়ায় অত্যধিক লেভেলের অ্যাট্রোপিন প্রয়োজন হয়।

সাধারণ পার্শ্বপ্রতিক্রিয়ার মধ্যে রয়েছে শুষ্ক মুখ,পিউপিল প্রসারণ, মূত্র জমা হয়ে থাকা, কোষ্ঠকাঠিন্য এবং হৃৎপিণ্ডের হার বৃদ্ধি গ্লুকোমা রোগীদের এট্রপিন ব্যবহার করা উচিত নয়। অ্যাট্রোপিন ব্যবহারে জন্মত্রুটির কোনো ইতিহাস নেই। দুগ্ধপানের সময়ও এট্রপিন ব্যবহারের ঝুঁকি নেই। এটি একটি এন্টিমাসকিরিনিক ড্রাগ যেটি প্যারাসিমপ্যাথেটিক স্নায়ুতন্ত্র প্রশমিত করার মাধ্যমে কাজ করে।

১৮৩৩ সালে সর্বপ্রথম এট্রপিন পৃথক করা হয়েছিলে। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।  এটি জেনেরিক ড্রাগ হিসেবে পাওয়া যায়।

## চিকিৎসায় ব্যবহার
থাম্ব|১ মিলি/০.৫ মিগ্রা অ্যাট্রোপিন সংবলিত এক অ্যাম্পুল ইনজেকশন
### চোখ
আদর্শ অ্যাট্রোপিন সাইক্লোপ্লেজিক হিসাবে ব্যবহার করা হয়। এছাড়াও মাইড্রিয়াটিক হিসাবে, পিউপিল প্রসারিত করার জন্যও অ্যাট্রোপিন ধীরে ধীরে ব্যবহার করা হয়। অ্যাট্রোপিনের সমস্ত ডোজ একইভাবে কার্যকর বলে মনে হয়। তবে উচ্চ ডোজগুলির বেশি পার্শ্ব প্রতিক্রিয়া থাকে। ০.০১% এর নিচের ডোজ সাধারণত কম পার্শ্ব প্রতিক্রিয়া প্রদর্শন করে।

### হৃৎপিণ্ড
অ্যাট্রোপিন ইনজেকশন লক্ষণভিত্তিক অথবা অস্থিতিশীল ব্র্যাডিকার্ডিয়ার চিকিৎসায় ব্যবহৃত হয়।

### ক্ষরণ
প্যারাসিমপ্যাথেটিক স্নায়ুতন্ত্রের উপর অ্যাট্রোপিনের ক্রিয়া লালা এবং শ্লেষ্মা গ্রন্থিগুলোর ক্ষরণে বাধা দেয়। এছাড়াও অ্যাট্রোপিন সিমপ্যাথেটিক স্নায়ুতন্ত্রের মাধ্যমে ঘর্মগ্রন্থিকে বাধা দেয়। এটি হাইপারহাইড্রোসিসের চিকিৎসার জন্য দরকারি হতে পারে এবং মারা যাওয়া রোগীদের মৃত্যুর ঝাঁকুনি রোধ করতে পারে। যদিও অ্যাট্রোপিন এফডিএ দ্বারা এই উদ্দেশ্যে আনুষ্ঠানিকভাবে স্বীকৃত হয়নি, তবুও এই উদ্দেশ্যে চিকিৎসকদের দ্বারা এট্রপিন ব্যবহৃত হচ্ছে।

### বিষক্রিয়া
জৈবফসফেট বিষক্রিয়ার জন্য অ্যাট্রোপিন প্রতিষেধক হিসেবে ব্যবহৃত হয়। এছাড়া মাসকারিনিক রিসেপ্টরগুলিতে অ্যাসিটাইলকোলিনের ক্রিয়া ব্লক করতে, অর্গানোফসফেট কীটনাশকের বিষক্রিয়ায়, নার্ভ এজেন্ট হিসেবে; যেমন তাবুন (জিএ), সারিন (জিবি), সোমান (জিডি), এবং ভিএক্স দ্বারা বিষক্রিয়ার চিকিৎসায় এট্রপিন ব্যবহমত হয়। যে সৈন্যরা রাসায়নিক অস্ত্র দিয়ে আক্রমণ করেন তারা প্রায়শই অ্যাট্রোপিন এবং একটি অক্সিমের সাথে অটোইনজেক্টরগুলি ব্যবহার করে থাকেন। অ্যাট্রোপিন প্রায়ই অক্সাইম প্রালিডক্সাইম ক্লোরাইডের সঙ্গে একত্রে ব্যবহার করা হয়।

## পার্শ্বপ্রতিক্রিয়া
গ্লুকোমা, পাইলোরিক স্টেনোসিস বা প্রোস্ট্যাটিক হাইপারট্রফিযুক্ত ব্যক্তিদের ক্ষেত্রে অ্যাট্রোপিনের ব্যবহার নিরুৎসাহিত করা হয়। তবে এসব ক্ষেত্রেও সাধারণত প্রিঅ্যানেস্থেশিয়ার জন্য অ্যাট্রোপিন ব্যবহার করা যাবে।

## তথ্যসূত্র

বিষয়শ্রেণী:প্রতিষেধক ওষুধ
বিষয়শ্রেণী:ফাইজার মার্কা
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:এস্টার
বিষয়শ্রেণী:চেতনানাশক
টিকরী বর্ডার মেট্রো স্টেশন

**টিকরী বর্ডার মেট্রো স্টেশন** দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের টিকরী কালানে অবস্থিত উত্তোলিত মেট্রো স্টেশন। ২০১৮ সালের ২৪শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।

## স্টেশন বিন্যাস

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
নীলাভ নীল জলপ্রপাত

**নীলাভ নীল** জলপ্রপাত ইথিওপিয়ার তানা হ্রদ হতে উদ্ভুত নীলাভ নীল নদের উপর অবস্থিত একটি জলপ্রপাত। এটি আমহারিক ভাষায় **তিস আবে** নামে পরিচিত, যার অর্থ "বিশাল ধোঁয়া"। ভৌগোলিকভাবে এটি নদীর উর্ধ প্রবাহে এবং তানা হ্রদ ও হ্রদের তীরে অবস্থিত বাহির দার শহর থেকে  ভাটিতে অবস্থিত।  জলপ্রপাতটি ইথিওপিয়ার অন্যতম পর্যটন আকর্ষণ।

## ভৌগোলিক অবস্থা
জলপ্রপাতটির উচ্চতা ৪২ মিটার, যা চারটি স্রোতের সমন্বয়ে গঠিত। শুষ্ক মৌসুমে এটির শ্রোত শীর্ণ হলেও বর্ষাকালে বা সর্বোচ্চ পানি প্রবাহের সময় এটির প্রস্থ ৪০০ মিটার পর্যন্ত বিস্তৃত হয়। তানা হ্রদের পানি প্রবাহের নিয়ন্ত্রণ প্রপাতটির বৈচিত্র্য কিছুটা কমিয়েছে। ২০০৩ সাল থেকে একটি নদের উপর নির্মিত জলবিদ্যুৎ কেন্দ্র বর্ষাকাল ছাড়া জলপ্রপাতের বেশিরভাগ প্রবাহ কমিয়ে দিয়েছে। জলপ্রপাতটি নীল নদের বাকী অংশের বাস্তুশাস্ত্র থেকে তানা হ্রদের বাস্তুসংস্থানকে বিচ্ছিন্ন করে এবং এই বিচ্ছিন্নতা হ্রদের স্থানীয় প্রাণীজগতের বিবর্তনে ভূমিকা পালন করেছে।

## সম্পর্তিক ইতিহাস
১৬২৬ সালে সম্রাট সাসনিয়সের নির্দেশে ইথিওপিয়ায় প্রথম পাথর দিয়ে সেতু নির্মাণ হয়েছিল, সেতুটি জলপ্রপাত থেকে অল্প দূরত্বে অবস্থিত। ম্যানুয়েল দে আলমেইদার মতে, সেতুটির চুন তৈরির জন্য পাথর উপনদী আলাতার পাশে পাওয়া গিয়েছিল। ইথিওপিয়ার ক্যাথলিক প্যাট্রিয়ার্ক আফনসো মেন্ডেস নির্মাণের তত্ত্বাবধান করেছিলেন। সেতু নির্মাণের একজন কারিগর ভারত থেকে এসেছিলেন।

## চিত্রশালা

চিত্র:Blue_Nile_falls_in_2018_dry_season.jpg|২০১৮ সালের শুষ্ক মৌসুমে
চিত্র:Blue Nile Falls, Bahir Dar, Ethiopia (cropped).JPG|ভরা মৌসুমে প্রবল স্রোতের সময়
চিত্র:Blue Nile Falls-05, by CT Snow.jpg|জলপ্রপাতের নেপথ্যে পাহাড়ি পটভূমি



## তথ্যসূত্র

বিষয়শ্রেণী:ইথিওপিয়ার দর্শনীয় স্থান
কিশোর কুমারের চলচ্চিত্রের তালিকা

ভারতীয় **চলচ্চিত্র** অভিনেতা, গায়ক, গীতিকার, সুরকার, প্রযোজক, পরিচালক, চিত্রনাট্যকার এবং চিত্রনাট্যকার **[[কিশোর কুমার|কিশোর কুমারের]]** (৪ঠা আগস্ট ১৯২৯&nbsp;- ১৩ অক্টোবর ১৯৮৭) চলচ্চিত্রের তালিকা নিচে দেওয়া হল :

## অভিনেতা হিসেবে
কিশোর কুমার ৮৮টি হিন্দি ছবিতে অভিনয় করেছেন।

## প্লেব্যাক গায়ক হিসেবে
কিশোর কুমার ১১৯৮টি ছবিতে গেয়েছেন. তার মুক্তিপ্রাপ্ত, মুক্তি না-পাওয়া এবং ছোট গান সহ মোট ২৬৭৮টি হিন্দি গান গয়েছেন।

### ১৯৪৬ থেকে ১৯৬০

### ১৯৬১ থেকে ১৯৭০

### ১৯৭১ থেকে ১৯৮০

### ১৯৮১ থেকে ২০১৩

## অন্যান্য গায়ক এবং সঙ্গীত পরিচালকদের সঙ্গে কাজ

কিশোর কুমার বিভিন্ন যুগের সেরা গায়কদের সাথে সর্বাধিক সংখ্যক মানুষের সাথে সম্মিলিতভাবে এবং দ্বৈতভাবে গান গেয়েছেন। 
 
উল্লেখযোগ্য কিছু গান:

সহ-গায়কদের তালিকা এবং কিশোর কুমার তাদের প্রত্যেকের সাথে কতগুলি করে গান গেয়েছেন তা নীচে দেওয়া হল:

নীচে সংগীত পরিচালক-এর একটি তালিকা দেওয়া হলো যারা কিশোর কুমারের সাথে যৌথভাবে গান তৈরি করে এবং তার সাথে সাথে  মোট গানের সংখ্যাও দেওয়া হলো।

* আর ডি বর্মণ ৫৬৩
* লক্ষ্মীকান্ত-পেয়ারেলাল ৪০১
* বাপ্পি লাহিড়ী ৩০১
* কল্যাণজি-আনন্দজি ২৭০
* রাজেশ রোশন ১৫২
* এস ডি বর্মণ ১১৯
* শঙ্কর জয়কিষাণ ১০৫
* কিশোর কুমার ৭৩
* উষা খান্না ৬০
* ওপি নায়ার ৪২
* রবীন্দ্র জৈন ৪০
* মদন মোহন ৩৬
* আনু মালিক ৩৫
* চিত্রগুপ্ত ৩৫
* রবি ৩০
* সলিল চৌধুরী ২৬
* খৈয়াম ২৫
* সপন জগমোহন ২৩
* সি রামচন্দ্র ২১
* সোনিক ওমি ২১
* হেমন্ত কুমার ১৮
* রাম-লক্ষ্মণ ১৬
* হেমন্ত ভোঁসলে ১১
* অনিল বিশ্বাস ১০
* স্বপন চক্রবর্তী ১০
* শ্যামল মিত্র ১০
* দত্ত নায়েক ৯
* শারদা ৯
* অমর-উৎপল ৮
* গণেশ ৮
* জয়দেব ৮
* রোশন ৮
* অজানা ৮ 
* আনন্দ-মিলিন্দ ৭
* বসু-মনোহরি ৭
* শিব-হরি ৭
* হৃদ্যনাথ মঙ্গেশকর ৬
* খেমচাঁদ প্রকাশ ৬
* ভোলা শ্রেষ্ঠ ৫
* নাদিম-শ্রাবণ ৫
* বাবলা মেহতা ৪
* যুগল কিশোর ৪
* খেমচাঁদ প্রকাশ, ভোলা শ্রেষ্ঠ, জেমস সিং ৪
* মহেশ নরেশ ৪
* মহিন্দর সিং সারনা ৪
* বনরাজ ভাটিয়া ৪
* বেদপাল ৪
* অবিনাশ ব্যাস ৩
* বিপিন দত্ত ৩
* জিমি ৩
* লালা আসর সাত্তার ৩
* মন্দির-যতীন ৩
* নিতিন মঙ্গেশ ৩
* উত্তম-জগদীশ ৩
* ভিপিন রেশমিয়া, কিশোর সিং ৩
* অজিত সিং ২
* আলী আকবর খান ২
* অনিল-অরুণ ২
* বাবু সিং ২
* চাঁদ পরদেশী ২
* চন্দ্রু ২
* দীপন চ্যাটার্জি ২
* গোবিন্দ নরেশ ২
* হুসনলাল ভগতরাম ২
* ইকবাল কোরেশী ২
* জয় কুমার পার্টি ২
* মনোজ-জ্ঞান ২
* প্রদীপ রায় চৌধুরী ২
* প্রেম ধাওয়ান ২
* আর সুদর্শন, ধনীরাম ২
* সাজ্জাদ ২
* সত্যম ২
* দক্ষিণা ঠাকুর ১
* গোলাম হায়দার ও হংসরাজ বহল ১
* মোহাম্মদ শফি ১
* অজিত বর্মণ ১
* অলোক গাঙ্গুলি ১
* অনুপ জালোটা ১
* অরুণ কুমার ১
* অরুণ মুখার্জী ১
* আশীষ পণ্ডিত-প্রীতম চক্রবর্তী ১
* অসিত গাঙ্গুলি ১
* আজিজ ১
* বি ডি বর্মণ ১
* বসন্ত প্রকাশ ১
* ভূপেন হাজারিকা ১
* ভূষণ মেহতা ১
* বুলো সি রানী ১
* সি.পি.ভাট্টি ১
* চিক চকলেট ১

## তথ্যসূত্র

বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:কিশোর কুমার
দ্য ভার্জিন উইথ দ্য হট প্যান্টস

***দ্য ভার্জিন উইথ দ্য হট প্যান্টস*** (সংক্ষেপে **ভার্জিন** নামে অভিহিত) ১৯২৪ সালের গোপনে ধারণকৃত মার্কিন চলচ্চিত্র। ডানুটা জাডওরনা-ফেলেস্টাড ও ও চলচ্চিত্র পণ্ডিত লিন্ডা উইলিয়ামস এই চলচ্চিত্রটির নির্মাণের সময়কাল ১৯২৩-১৯২৪ নির্ধারণ করেছেন। এটি অ্যানিমেশন ব্যবহার করে নির্মিত প্রথম পর্নোগ্রাফিক চলচ্চিত্র হিসেবে পরিচিত। চলচ্চিত্রটি একই সাথে অ্যানিমেশন ও সজীব চিত্রায়নের দৃশ্য দিয়ে নির্মিত, গল্পের কাহিনি বর্ণনার ক্ষেত্রে গল্পের অভাব চিহ্নিত।

## কাহিনি
দ্য *ভার্জিন উইথ দ্য হট প্যান্টসের*  সূচনা হয় অ্যানিমেশন দিয়ে। প্রথম অ্যানিমেশনে দেখানো হয়েছে একটি কার্টুন পুরুষাঙ্গ এবং দুটি শুক্রাশয় একটি ঘরের মধ্যে একটি কার্টুন মহিলাকে অনুসরণ করছে। কিছুক্ষণ পরে, মহিলাটি একটি ঝাড়বাতি থেকে ঝুলে থাকা অবস্থায়, পুরুষাঙ্গ বা শিশ্নটি তার যোনিতে প্রবেশ করে। পরের অ্যানিমেশনে, একটি কার্টুন ইঁদুর একটি কার্টুন বিড়ালের যোনিতে তার প্রকান্ড লিঙ্গ ঢুকিয়ে দেখায়। এর পরের দৃশ্য হতে, চলচ্চিত্রটে সজীব কর্মকাণ্ড দেখানো হয়। এটির বিভিন্ন মুহূর্তে নগ্ননারীদের বিভিন্ন কামাত্মক কাজে নিয়োজিত দেখানো হয়েছে; যেমন একটি ডিল্ডো দিয়ে নাচ, চুম্বন এবং হস্তমৈথুন, একজন পুরুষ হাত একজন নারীর যোনি স্পর্শ এবং ছড়ানোর চেষ্টা করছে। অপর এক নারী তার যোনিদ্বার দেখাচ্ছেন, অতঃপর একটি যোনি-মুখমৈথুনের দৃশ্য এবং একজন নারীর যোনির ভিতরে বিয়ারের বোতল ঢুকানোর দৃশ্য। শেষ দৃশ্যে একজন পুরুষ ও একজন নারীকে বস্ত্রমোচন করতে দেখানো হয়েছে, নগ্নয়াবস্থায় মহিলাটি তখন উপবিষ্ট পুরুষের লিঙ্গের উপর বসে এবং তারা যৌনসঙ্গম করে।

## বিশ্লেষণ
লিন্ডা উইলিয়ামস *চলচ্চিত্রটিকে*  "প্রতিশোধের সাথে আদিমবাদ " হিসাবে অভিহিত করেছেন। তার বর্ণনানুসারে, চলচ্চিত্রটি "অপরিশোধিত (মানব) শরীর প্রদর্শনের আদিম গভীরতা"র উদাহরণ। তিনি উল্লেখ করেছেন যে কিনসে ইনস্টিটিউট ফর রিসার্চ ইন সেক্স, জেন্ডার এন্ড রিপ্রোডাকশন এই ছায়াছবিকে "পটপুরি" হিসাবে চিহ্নিত করেছে। উইলিয়ামস চলচ্চিত্রটিকে সেইসব গোপনে নির্মিত  বা 'স্টাগ' ছায়াছবির শ্রেণীভুক্ত করেছেন, যেগুলোতে আখ্যানের অভাব আছে, ভিন্ন ভিন্ন যৌন ক্রিয়াকলাপের দৃশ্যগুলি একটি একক ফিল্মের রিলে সাজানো হয়েছে। চলচ্চিত্রটিতে শিরোনাম চরিত্র ও গল্পের অভাব রয়েছে এবং এটি যৌনাঙ্গের কতগুলি ঘনিষ্ঠ চিত্রায়ন দিয়ে নির্মিত।

## তথ্যসূত্র

#### গ্রন্থপঞ্জি
* 
* 
* 

## বহিঃসংযোগ
* 

বিষয়শ্রেণী:১৯২০-এর দশকের মার্কিন চলচ্চিত্র
বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র
বিষয়শ্রেণী:১৯২৪-এর চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:পর্নোগ্রাফিক অ্যানিমেশন
শাহরুখ (কাল্পনিক পাখি)

**শাহরুখ**, **শাহরুক**, **শাহরক** বা **শাহরোজ** ( ) হচ্ছে ইরানি সাহিত্যের একটি কাল্পনিক পাখির নাম। এটি দুটি অংশে নির্মিত: শাহ মানে রাজা, এবং রুখ (বা রুক, বা রকপাখি), আরেকটি বিশাল পৌরাণিক পাখি। *[[আরব্য রজনী|আরব্য রজনীর]]* গল্পে, শাহরুখ সিন্দাবাদকে একটি বিপজ্জনক দ্বীপ থেকে পালাতে সাহায্য করে।

শাহরুখ শব্দের অর্থ রকপাখিদের রাজা। এটি শাহিনরোখ বা আবেস্তান সায়িনরোখ নামেও লেখা হতে পারে। (যেমন, ইরানের শাহিনদেজ শহর বা সায়িনদেজ এবং সান্নাদাজ শহর)। এই শব্দটি থেকে রূপান্তরিতে হয়ে সাইম-রোখ, তারপর সিইম-রোখ, তারপর সিইম-রোগ, এবং সবশেষে রূপান্তরিতে হয়ে "সি-মোরগ"-এ পরিণত হয়। পারস্যের উপকথায় সি-মোরগ হচ্ছে আরও একটি কাল্পনিক পাখি। এটিও পাখিদের রাজা বা ঈশ্বর হিসেবেও পরিচিত

সোলেইমান হাইম তার ফার্সি-ইংরেজি অভিধানে শাহরোখকে "দ্য গ্রেট রুক" হিসাবে অনুবাদ করেছেন। অন্যদিকে  "অ্যা কম্প্রি‌হেনসিভ পার্সিয়ান-ইংলিশ ডিকশনারি" অনুসারে শাহরুখের অর্থ " গন্ডারের শিং; দাবা খেলায় রক;  তৈমুরের পুত্রের উপাধি।"

## তথ্যসূত্র

বিষয়শ্রেণী:রকপাখি
বিষয়শ্রেণী:আরব্য রজনী
বিষয়শ্রেণী:কিংবদন্তি পাখি
সালেহ উদ্দিন

**সালেহ উদ্দিন** (জন্ম: ৩০ জুন ১৯৫২) চট্টগ্রাম বিশ্ববিদ্যালয়ের অর্থনীতি বিভাগের অবসরপ্রাপ্ত অধ্যাপক। তিনি সিলেটের শাহজালাল বিজ্ঞান ও প্রযুক্তি বিশ্ববিদ্যালয় এবং মেট্রোপলিটন ইউনিভার্সিটির উপাচার্য হিসেবে দায়িত্ব পালন করেছেন।

## প্রাথমিক জীবন
সালেহ ১৯৫২ সালের ৩০ জুন সিলেটের হবিগঞ্জ জেলার, লস্করপুর ইউনিয়নের ঐতিহাসিক মশাজান গ্রামে জন্মগ্রহণ করেন। তিনি চট্টগ্রাম বিশ্ববিদ্যালয়ের অর্থনীতি বিভাগ থেকে স্নাতক ও স্নাতকোত্তর ডিগ্রি লাভ করেন। তিনি থাইল্যান্ডের থামাসাট বিশ্ববিদ্যালয় থেকে স্নাতকোত্তর এবং মালয়েশিয়ার মালয় বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
সালেহ উদ্দিন চট্টগ্রাম বিশ্ববিদ্যালয়ে অর্থনীতি বিভাগে দীর্ঘকাল অধ্যাপনা করেছেন। তিনি ২০০৯ থেকে ২০১৩ সাল পর্যন্ত সিলেটের শাহজালাল বিজ্ঞান ও প্রযুক্তি বিশ্ববিদ্যালয়ের উপাচার্য ছিলেন। ২০১৪ থেকে ২০২২ সাল পর্যন্ত দুই মেয়াদে তিনি সিলেটে অবস্থিত বেসরকারি বিশ্ববিদ্যালয়, মেট্রোপলিটন ইউনিভার্সিটির উপাচার্য হিসেবে দায়িত্ব পালন করেন।

## আরও দেখুন
* চট্টগ্রাম বিশ্ববিদ্যালয়
* শাহজালাল বিজ্ঞান ও প্রযুক্তি বিশ্ববিদ্যালয়

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:বাংলাদেশী শিক্ষাবিদ
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শাহজালাল বিজ্ঞান ও প্রযুক্তি বিশ্ববিদ্যালয়ের উপাচার্য
শিবসেনা (উদ্ধব বালাসাহেব ঠাকরে)

**শিবসেনা (উদ্ধব বালাসাহেব ঠাকরে)** হচ্ছে ভারতের মহারাষ্ট্র-ভিত্তিকি একটি রাজনৈতিক দল। মহারাষ্ট্রের সাবেক মুখ্যমন্ত্রী ও বালাসাহেব ঠাকরের পুত্র উদ্ধব ঠাকরের নেতৃত্বে ২০২২ সালের ১০ অক্টোবরে দলটি গঠিত হয়। মূল শিবসেনার প্রতীক তীর-ধনুক স্থগিত করে নির্বাচন কমিশন দলটিকে নতুন প্রতীক মশাল বরাদ্দ দিয়েছে। ২০২২ সালের মহারাষ্ট্রের রাজনৈতিক সংকটের ফলাফল হিসেবে সৃষ্ট মূল শিবসেনার  দুটি পৃথক উপদলের আরেকটি হলো বালাসাহেবাঞ্চী শিবসেনা।

## গঠন
২০২২ সালের মহারাষ্ট্র রাজনৈতিক সংকটের ফলে শিবসেনায় বিভক্তির পরে দলটি গঠিত হয়েছিল। তখন শিবসেনা, কংগ্রেস ও এনসিপির সমন্বয়ে গঠিত জোট সরকার পতনের লক্ষ্যে  শিবসেনার গুরুত্বপূর্ণ নেতা ও মন্ত্রী একনাথ শিন্ডের নেতৃত্বে মুখ্যমন্ত্রী উদ্ভব ঠাকরের বিরুদ্ধে বিদ্রোহে করে শিবসেনার বিধায়কদের অধিকাংশ নিয়ে ভারতীয় জনতা পার্টির সাথে মিলে সরকার গঠন করে। ফলে একনাথ শিন্ডে মুখ্যমন্ত্রী এবং বিজেপির দেবেন্দ্র ফড়নবিস উপমুখ্যমন্ত্রী হন।

এরপর থেকে একনাথ শিন্ডে ও উদ্ধব ঠাকরের দুই পক্ষই নিজেদেরকে "আসল" শিবসেনা দাবি করতে থাকে। এই অবস্থার প্রেক্ষিতে মূল শিবসেনার প্রতীক তীর-ধনুক নিয়ে দুই শিবিরের মধ্যে উত্তেজনা বিরাজ করতে থাকে। কিন্তু মহারাষ্ট্র বিধানসভার অন্ধেরি আসনের উপনির্বাচনের পূর্বে প্রতীক নিয়ে দুই পক্ষের দ্বন্দ্ব বেড়ে গেলে ভারতের নির্বাচন কমিশন দুই পক্ষকে দুটি নাম ও প্রতীক ঠিক করে দেয়।

ফলে উদ্ধব ঠাকরের নেতৃত্বে মধ্যপন্থী এবং তুলনামূলকভাবে ধর্মনিরপেক্ষ গোষ্ঠী শিবসেনা (উদ্ধব বালাসাহেব ঠাকরে) দলটি গঠন করে। অন্যদিকে নেতৃত্বে অতি-ডানপন্থী গোষ্ঠী বালাসাহেবাঞ্চী শিবসেনা গঠন করে।

## নেতৃবৃন্দ

### রাজ্যসভার সদস্যদের তালিকা

## নির্বাচনী সাফল্য
একনাথ শিন্ডে ও দেবেন্দ্র ফড়নবিশের নেতৃত্বে জাতীয় গণতান্ত্রিক জোট এবং উদ্ধব ঠাকরে ও শারদ পাওয়ারের নেতৃত্বে মহা বিকাশ আঘাড়ির মধ্যে প্রথম মুখোমুখি লড়াই হয়েছিল ২০২২ সালের মহারাষ্ট্র গ্রাম পঞ্চায়েত নির্বাচনে। সেখানে এমভিএ ৪৫৭ গ্রাম পঞ্চায়েত আসন জিতেছিল। এরমধ্যে এর মধ্যে এনসিপি ১৫৫টি শিবসেনা (উদ্ভব) ১৫৩টি  এবং কংগ্রেস ১৪৯টি আসন পেয়েছে। অন্যদিকে এনডিএ ৩৫২টি আসন পেয়েছে। এর মধ্যে বিজেপি ২৩৯টি  এবং শিন্ডের দল ১১৩টি আসন জিতেছে। এছাড়া  অন্যান্য দল ২৪১টি আসন জিতেছে।  এমভিএ এনডিএ-র চেয়ে ১০৫টি বেশি আসন জিতে সার্বিকভাবে বিপুল বিজয় লাভ করেছে।

## তথ্যসূত্র

## বহিঃসংযোগ

বিষয়শ্রেণী:ভারতের রাজনৈতিক দল
বিষয়শ্রেণী:শিবসেনা
বিষয়শ্রেণী:ভারতের রক্ষণশীল দল
বিষয়শ্রেণী:মহারাষ্ট্রের রাজনৈতিক দল
বিষয়শ্রেণী:২০২২-এ প্রতিষ্ঠিত রাজনৈতিক দল
ক্যান্টনমেন্ট পাবলিক স্কুল, খুলনা

**ক্যান্টনমেন্ট পাবলিক স্কুল** হচ্ছে বাংলাদেশের খুলনা জেলার ফুলতলা উপজেলার জাহানাবাদ সেনানিবাসে অবস্থিত সেনাবাহিনী পরিচালিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৮৪ সালে।

## ইতিহাস
১৯৮৪ সালে খুলনার শিক্ষার মান বৃদ্ধির উদ্দেশ্যে জাহানাবাদ ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। *ক্যান্টনমেন্ট জুনিয়র স্কুল* নামে কার্যক্রম শুরু করা প্রতিষ্ঠানটিকে ১৯৮৮ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে *ক্যান্টনমেন্ট পাবলিক স্কুল* রাখা হয়। তৎকালীন স্টেশন কমান্ডার কর্নেল মোহাম্মদ আবদুর রবের সম্মতিক্রমে এটি প্রতিষ্ঠা লাভ করে।

## শ্রেণি, বিভাগ ও শাখা সমূহ
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়। উল্লেখ্য, নবম-দশম শ্রেণিতে শুধুমাত্র বিজ্ঞান ও ব্যবসায় শিক্ষা বিভাগে পড়ার সুযোগ থাকে।

## ইউনিফর্ম
* ছেলেদের সাদা শার্ট , নেভি ব্লু প্যান্ট , সাদা কেডস্  এবং কালো বেল্ট 

* মেয়েদের নীল কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্ 

## শিক্ষা কার্যক্রম
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।

## ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 





## খেলাধুলা ও সহপাঠ্যকর্ম
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়। 

## ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 

## গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 

## বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 

## সংঘ
* বিএনসিসি
* গার্লস্ গাইড
* স্কাউট
* রেড ক্রিসেন্ট 

## আরো দেখুন
* জাহানাবাদ ক্যান্টনমেন্ট বোর্ড
* খুলনা জেলা
* খুলনা জেলার শিক্ষা প্রতিষ্ঠানের তালিকা 

## তথ্যসূত্র
 

বিষয়শ্রেণী:১৯৮৪-এ বাংলাদেশে প্রতিষ্ঠিত
বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান
বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:খুলনার বিদ্যালয়
ইনস্টিটিউট অব লাইভস্টক সায়েন্স এন্ড টেকনোলজি, নাসিরনগর

**ইনস্টিটিউট অব লাইভস্টক সায়েন্স এন্ড টেকনোলজি** (আই,এল,এস,টি) ব্রাহ্মণবাড়িয়া জেলায় নাসিরনগর উপজেলায় অবস্থিত একটি শিক্ষাপ্রতিষ্ঠান। ২০১৮ সালের ১ নভেম্বর বাংলাদেশের প্রধানমন্ত্রী ভিডিও কনফারেন্সের মাধ্যমে এটির উদ্বোধন করেন। এটি মৎস্য ও প্রাণিসম্পদ মন্ত্রণালয়ের আওতাধীন **"ডিপ্লোমা ইন লাইভস্টক"** শিক্ষাপ্রতিষ্ঠান। বাংলাদেশ কারিগরি শিক্ষা বোর্ড এর শিক্ষা কার্যক্রম নিয়ন্ত্রণ করে।

## ইতিহাস
২০১৬ সালে ৩০ এপ্রিল তৎকালীন মৎস্য ও প্রাণি সম্পদ মন্ত্রী মোহাম্মদ ছায়েদুল হক এই ইনস্টিটিউটটির ভিত্তিপ্রস্থর স্থাপন করেন। ২০১৮ সালের ১ নভেম্বর প্রধানমন্ত্রী শেখ হাসিনা গণভবন থেকে ভিডিও কনফারেন্সের মাধ্যমে এটির উদ্বোধন করেন।
২০১৮ সালে ১ম ব্যাচের ভর্তি কার্যক্রম শুরু হয়। প্রকল্পের মেয়াদ শেষ হওয়ার পরও নির্মাণকাজ সমাপ্ত না হওয়ায় গাইবান্ধা ইনস্টিটিউট অব লাইভস্টক সায়েন্স অ্যান্ড টেকনোলজিতে ৫০ জন শিক্ষার্থী নিয়ে পাঠদান কার্যক্রম শুরু হয়। পরবর্তীতে তাদের বর্তমান শিক্ষা প্রতিষ্ঠানে ফিরিয়ে নিয়ে আসা হয়।
২০১৮ সালে প্রথম ব্যাচ,
২০১৯ সালে দ্বিতীয় ব্যাচ,
২০২০ সালে তৃতীয় ব্যাচ,
২০২১ সালে চতুর্থ ব্যাচ,
২০২২ সালে পঞ্চম ব্যাচ,
ভর্তির মাধ্যমে পরিপূর্ণ শিক্ষা কার্যক্রম শুরু হয়েছে।
বর্তমানে শিক্ষা প্রতিষ্ঠানটিতে একটিমাত্র টেকনোলজি চলমান রয়েছে "ডিপ্লোমা ইন লাইভস্টক"।

## অবস্থান
ব্রাহ্মণবাড়িয়া জেলার নাসিরনগর উপজেলা সদরের মহিন্দুরা ব্রিজ সংলগ্ন সরাইল-নাসিরনগর আঞ্চলিক মহাসড়কের পাশে ৩ একর জমির ওপর প্রায় ৫০ কোটি টাকা ব্যয়ে ইনস্টিটিউট অব লাইভস্টক সায়েন্স অ্যান্ড টেকনোলজি নির্মাণ করা হয়।

## ক্যাম্পাস
৫তলা বিশিষ্ট একাডেমিক ও প্রশাসনিক ভবন, ভেটেরিনারি হাসপাতাল ও ডায়াগনস্টিক ল্যাবরেটরি, অডিটরিয়াম কাম শিক্ষক ডরমেটরি, দুইতলা বিশিষ্ট প্রিন্সিপাল কোয়ার্টার, ৫তলা বিশিষ্ট গ্যারেজ কাম কর্মচারী ডরমেটরি, একটি ছাত্র হোস্টেল, একটি ছাত্রী হোস্টেল, একতলা বিশিষ্ট ছোট প্রাণি এবং বড় প্রাণির জন্য একটি ফার্ম অফিস, একটি পাম্প হাউজ, একটি গাভীর শেড, একটি ছাগলের শেড, একটি হাঁসের শেড ও একটি মুরগীর শেড,এবং ছোট একটি খেলার মাঠ।

## টেকনোলজি
বর্তমানে এখানে একটি বিভাগ চালু আছে। যথা:
* ডিপ্লোমা ইন লাইভস্টক

## ছাত্রাবাস
ইনস্টিটিউট অব লাইভস্টক সাইন্স অ্যান্ড টেকনোলজি, নাসিরনগর, ব্রাহ্মণবাড়িয়া ছাত্রদের জন্য ১টি এবং ছাত্রীদের জন্য ১টি আবাসিক হল রয়েছে।১৬০ জন ধারণক্ষম ৫ তলা বিশিষ্ট ছাত্র হোস্টেল ৯৬ জন ধারণক্ষম ৫ তলা বিশিষ্ট ছাত্রী হোস্টেল রয়েছে। ভর্তি কার্যক্রম সম্পন্ন হওয়ার পর সকল শিক্ষার্থীকে আবাসিক হোস্টেলে সিট বরাদ্দ দেওয়া হয়।

## ছাত্র সংগঠন
বাংলাদেশ ডিপ্লোমা ইন লাইভস্টক স্টুডেন্ট ফেডারেশন, নাসিরনগর কলেজ শাখা।

## তথ্যসূত্র
২. 
বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০১৮-এ বাংলাদেশে প্রতিষ্ঠিত
বিষয়শ্রেণী:ব্রাহ্মণবাড়িয়া জেলার মহাবিদ্যালয়

https://risingcumilla.com/%E0%A6%AC%E0%A7%8D%E0%A6%B0%E0%A6%BE%E0%A6%B9%E0%A7%8D%E0%A6%AE%E0%A6%A3%E0%A6%AC%E0%A6%BE%E0%A6%A1%E0%A6%BC%E0%A6%BF%E0%A6%AF%E0%A6%BC%E0%A6%BE%E0%A6%B0-%E0%A6%A8%E0%A6%BE%E0%A6%B8%E0%A6%BF%E0%A6%B0/#elementor-action%3Aaction%3Dpopup%3Aopen%26settings%3DeyJpZCI6IjYxNTQiLCJ0b2dnbGUiOmZhbHNlfQ%3D%3D
বৃদ্ধাচলম জংশন রেলওয়ে স্টেশন

**বৃদ্ধাচলম জংশন রেলওয়ে স্টেশনটি** ভারতের তামিলনাড়ু রাজ্যের কুড্ডালোরে জেলায় অবস্থিত এবং বিরুধাচলম পরিষেবা প্রদান করে।

## ইতিহাস
দক্ষিণ ভারতীয় রেলওয়ে কোম্পানি একটি  স্থাপন করে -১৮৮০ সালে চেন্নাই থেকে তুতিকোরিন পর্যন্ত দীর্ঘ মিটার-গেজ ট্রাঙ্ক লাইন।

মিটারগেজ থেকে ব্রডগেজে রূপান্তরের মাধ্যমে সমগ্র এগমোর-তাম্বারাম-ভিলুপুরম-তিরুচিরাপল্লী-ডিন্ডিগুল-মাদুরাই সেক্টরে কার্যত সম্পূর্ণ ব্রড-গেজ যাত্রী পরিবহন শুরু মার্চ ২০০১ সালে।

## বিদ্যুতায়ন
ব্রড-গেজ ভিলুপ্পুরম-তিরুচিরাপল্লী সেক্টর ২০১০ সালে বিদ্যুতায়িত হয়েছিল।

দক্ষিণ তামিলনাড়ুতে আসা বেশিরভাগ ট্রেন এই স্টেশনে থামা সত্ত্বেও, এই স্টেশনটি শুধুমাত্র একটি 'বি' গ্রেড স্টেশন।

## তথ্যসূত্র

বিষয়শ্রেণী:তামিলনাড়ুর রেলওয়ে জংশন স্টেশন
হারুনর রশিদ খান

**হারুনর রশিদ খান** একজন বাংলাদেশী শিক্ষাবিদ এবং বরিশাল বিশ্ববিদ্যালয়ের সর্বপ্রথম ও প্রাক্তন উপাচার্য। তিনি ঢাকা বিশ্ববিদ্যালয়ের মৃত্তিকা, পানি ও পরিবেশ বিভাগের একজন অধ্যাপক। ২০১১ সালে বরিশাল বিশ্ববিদ্যালয় প্রতিষ্ঠিত হলে তিনি সেখানে ২০১১ থেকে ২০১৫ সাল পর্যন্ত উপাচার্যের দায়িত্ব পালন করেন।

## ব্যক্তিগত জীবন
হারুনর রশিদ খান জনাব আব্দুল কাদের এবং মিসেস এইচ. খাতুন এর একমাত্র সন্তান। তিনি ১৯৬২ সালের ৩১ ডিসেম্বর পটুয়াখালী জেলার বাউফল উপজেলার বিলবিলাশ গ্রামে জন্মগ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বরিশাল বিশ্ববিদ্যালয়ের উপাচার্য
বিষয়শ্রেণী:ঢাকা বিশ্ববিদ্যালয়ের শিক্ষক
মফিজউদ্দীন আহমদ শিক্ষা কমিশন, ১৯৮৭

**মফিজউদ্দীন আহমদ শিক্ষা কমিশন, ১৯৮৭** বাংলাদেশের একটি শিক্ষা সংস্কারমূলক শিক্ষা কমিশন। এটি **জাতীয় শিক্ষা কমিশন, ১৯৮৭** নামেও পরিচিত। ১৯৮৭ সালে বাংলাদেশ সরকার জাহাঙ্গীরনগর বিশ্ববিদ্যালয়ের উপাচার্য মফিজ উদ্দীন আহমেদকে প্রধান করে একটি শিক্ষা কমিশন গঠন করে। এই কমিশনের উপর পূর্ববর্তী কমিশনের ত্রুটি ও পরিবর্তন, শিক্ষা ব্যবস্থার মানোন্নয়ন ও পুনর্বিন্যাসের দায়িত্ব দেওয়া হয়।

বাংলাদেশের শিক্ষা ব্যবস্থার উপরে ব্যাপক গবেষণা চালায়। তারা দেশের বিভিন্ন সভা, সেমিনার ও আলোচনাসভায় অংশগ্রহণ করে, বিভিন্ন পেশাজীবী মানুষের সাক্ষাৎকার গ্রহণ করে। এছাড়াও এই কমিশন নানা শিক্ষানুরাগী ও শিক্ষাবিদগণের নিকট পরামর্শ গ্রহণ করে। এভাবে তারা দেশের সম্যক শিক্ষাব্যবস্থা সম্পর্কে ধারণা নেওয়ার প্রচেষ্টা চালায়। এমনকি এই কমিশনের দুই সদস্য বহিঃবিশ্বের শিক্ষাব্যবস্থা পর্যবেক্ষণের জন্য থাইল্যান্ড, চীন, ফিলিপাইন ও জাপান সফর করে। প্রায় এক বছর গবেষণা করে ১৯৮৮ সালের ২৬ ফেব্রুয়ারি কমিশন তাদের রিপোর্ট সরকারের নিকট পেশ করে।

## প্রস্তাবসমূহ
এই কমিশন নিম্ন মাধ্যমিক শিক্ষা থেকে উচ্চতর শিক্ষা পর্যন্ত বিভিন্ন বিষয়ে সরকারকে পরামর্শ প্রদান করেছিলো। বিশেষ করে বাংলাদেশের বিশ্ববিদ্যালয় সংক্রান্ত কিছু গুরুত্বপূর্ণ পরামর্শ দিয়েছিলো। সেগুলোর মধ্যে উল্লেখযোগ্য:

# প্রতি বৃহত্তর জেলায় বা বিভাগীয় শহরে এবং রাজধানীতে একটি কলেজকে বিশ্ববিদ্যালয়ে রূপান্তর করা।
# দেশের মধ্যে দুটি এফেলিয়েটিং বিশ্ববিদ্যালয় স্থাপন করা সকল সাধারণ কলেজকে উক্ত দুটি বিশ্ববিদ্যালয়ের অধিভুক্ত করা।
# দেশের শিক্ষাপ্রতিষ্ঠান জাতীয়করণের জন্য সুনিদিষ্ট নীতিমালা প্রণয়ন করা এবং সেটা দ্রুত বাস্তবায়ন করা।
# সরকার কর্তৃক দেশের বেসরকারি কলেজের শিক্ষকদের পূর্ণ বেতন ও ভাতা প্রদান করা।
# বিশ্ববিদ্যালয়ের পিএইচডি ডিগ্রি প্রদানের জন্য গবেষণা পরিচালনার জন্য সমৃদ্ধ গ্রন্থাগার, গবেষণাগার স্থাপন এবং দেশের সার্বিক গবেষণা কেন্দ্রের উন্নয়ন সাধন করা।
# বিশ্ববিদ্যালয়ের মাস্টার্স কোর্সে গবেষণার সুযোগ বৃদ্ধি করা, পিএইচডি কোর্সে অধ্যয়নের জন্য শিক্ষার্থীদের ফেলোশিপ প্রদান করা।
# বিশ্ববিদ্যালয়ের পিএইচডি ও পিএইচডি পরবর্তী গবেষণা করার জন্য কোনো একটি বিশেষ বিভাগ বাছাই করে সেটিকে ‘*সেন্টার অব এক্সিলেন্স*’ হিসেবে পরিণত করা।
# বিশ্ববিদ্যালয় ও উচ্চতর শিক্ষা প্রতিষ্ঠানে চাকরি সন্ধানী ব্যুরো স্থাপন করা এবং শিক্ষার্থীদের চাকরির সুযোগ নিশ্চিত করা।

## ডিগ্রি বিষয়ক প্রস্তাব
এই কমিশন বাংলাদেশের উচ্চ শিক্ষার অগ্রগতি বিষয়ক একটি সুনিদিষ্ট প্রস্তাব করে। রিপোর্টে উল্লেখ করে, বাংলাদেশের উচ্চ শিক্ষা ব্যবস্থায় তিন বছর মেয়াদী ডিগ্রি কোর্স এবং দুই বছরের মাস্টার্স কোর্স চালু থাকবে। এই কমিশন আরো প্রস্তাব দেয়, ডিগ্রি শ্রেণীর শিক্ষার্থীরা পড়াশোনার জন্য তিনটি বিষয় নির্বাচন করতে পারবে এবং তৃতীয় বর্ষের সময় এই তিনটি বিষয় থেকে যেকোন একটি বিষয়ে কারিগরী শিক্ষা গ্রহণ করবে। কোনো শিক্ষার্থী ডিগ্রি পরীক্ষার চূড়ান্ত ফলাফলে এই তিনটি বিষয়ের যে বিষয়ে ৭০% এর বেশি নম্বর অর্জন করতে পারবে, তাকে উক্ত বিষয়ের উপর অনার্স ডিগ্রি প্রদান করা হবে। তবে একই সাথে কমিশন দেশের ডিগ্রি কলেজসমূহের অবকাঠামোগত উন্নয়ন ও শিক্ষার মান নিশ্চিতকরণ, শিক্ষার সুযোগ সম্প্রসারণের সুপারিশ করে।

## আরও দেখুন
* শরীফ শিক্ষা কমিশন, ১৯৫৯
* মনিরুজ্জামান মিয়া শিক্ষা কমিশন, ২০০৩
* জাতীয় শিক্ষা উপদেষ্টা কমিটি, ১৯৭৮

## তথ্যসূত্র

বিষয়শ্রেণী:১৯৮৭-এ বাংলাদেশে প্রতিষ্ঠিত
বিষয়শ্রেণী:বাংলাদেশের শিক্ষা কমিশন
বিষয়শ্রেণী:বাংলাদেশে শিক্ষানীতি
শহীদ উল্লাহ তালুকদার

**শহীদ উল্লাহ তালুকদার** একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয় এবং সিলেট ইন্টারন্যাশনাল ইউনিভার্সিটির উপাচার্য ছিলেন।

## কর্মজীবন
শহীদ উল্লাহ তালুকদার বাংলাদেশ কৃষি বিশ্ববিদ্যালয়ের অবসরপ্রাপ্ত অধ্যাপক। তিনি ২০১০ থেকে ২০১৪ সাল পর্যন্ত সিলেট কৃষি বিশ্ববিদ্যায়ের উপাচার্য ছিলেন। পরবর্তীকালে ২০১৯ থেকে ২০২৩ সাল পর্যন্ত তিনি সিলেট ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন।

## আরও দেখুন
* সিলেট কৃষি বিশ্ববিদ্যালয়
* বাংলাদেশ কৃষি বিশ্ববিদ্যালয়
* সিলেট ইন্টারন্যাশনাল ইউনিভার্সিটি

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:সিলেট কৃষি বিশ্ববিদ্যালয়ের উপাচার্য
বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক
বিষয়শ্রেণী:সিলেট ইন্টারন্যাশনাল ইউনিভার্সিটির উপাচার্য
বিষয়শ্রেণী:জীবিত ব্যক্তি
আদর্শ ইসলামী মিশন মহিলা কামিল মাদ্রাসা

**আদর্শ ইসলামী মিশন মহিলা কামিল মাদ্রাসা** বাংলাদেশের ঢাকা জেলার একটি একটি উল্লেখযোগ্য আলিয়া মাদ্রাসা। এই মাদ্রাসায় আলিয়ার মাদ্রাসার সর্বোচ্চ শ্রেণী কামিল শ্রেণী পর্যন্ত পড়ানো হয়। এটি বর্তমানে ইসলামি আরবি বিশ্ববিদ্যালয়ের সাথে অধিভুক্ত রয়েছে। মাদ্রাসাটি ঢাকার মোহাম্মদপুর থানার লালমাটিয়ার ৩/১৪ ব্লক জি-তে অবস্থিত। মাদ্রাসার বর্তমান অধ্যক্ষের নাম ক্বারী রওশন আরা নূরী, তিনি বাংলাদেশের কামিল মাদ্রাসাসমূহের মধ্যে একমাত্র নারী অধ্যক্ষ। মাদ্রাসাটি প্রতিষ্ঠা করেছেন জৈনপুরী দরবার শরীফের পীর মাহবুবুর রহমান জৈনপুরী, তিনিই বর্তমানে এই মাদ্রাসা কমিটির সভাপতির দায়িত্ব পালন করছেন। এই মাদ্রাসা দাখিল ও আলিম পরীক্ষায় ঢাকা বিভাগের মধ্যে শীর্ষস্থানীয় ফলাফল অর্জন করে থাকে।

## ইতিহাস
১৯৮৬ সালে জৈনপুরী দরবার শরীফের পীর মাহবুবুর রহমান জৈনপুরী কর্তৃক মোহাম্মাদপুরের লালমাটিয়ায় মাদ্রাসাটি প্রতিষ্ঠা করা হয়। মাদ্রাসাটি প্রাথমিকভাবে একটি ছোট পরিসরে ইবতেদায়ী হিসাবে চালু হলেও ধীরে ধীরে মাদ্রাসায় দাখিল ও আলিম শ্রেণীও অনুমতি পায়। এরপরে শিক্ষা সচেতন ব্যক্তি মাহবুবুর রহমান জৈনপুরীর চেষ্টায় পর্যায়ক্রমে ফাজিল ও কামিল শ্রেণীর অনুমতি লাভ করে।

২০০৬ সালের পূর্ব পর্যন্ত বাংলাদেশের সকল আলিয়া মাদ্রাসার সমস্ত পরীক্ষা বাংলাদেশ মাদ্রাসা শিক্ষাবোর্ড আলিয়া মাদ্রাসা পরীক্ষা নিয়ন্ত্রণ করত। ২০০৬ সালে মাদ্রাসাটি কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয়ের অন্তর্ভুক্ত করা হয়।

## শিক্ষা কার্যক্রম
মাদ্রাসায় প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।

## সুযোগ-সুবিধা

### লিল্লাহ বোর্ডিং
এই মাদ্রাসায় শিক্ষার্থীদের আবাসিক হোস্টেল রয়েছে। এখানে দাখিলে ভালো ফলাফল অর্জনকারী শিক্ষার্থীরা বিনামূল্যে অথবা স্বল্পমূল্যে অবস্থান করতে পারে। এই হোস্টেলের খরচ বহন করে মাদ্রাসা কর্তৃপক্ষ ও জৈনপুরী দরবার শরীফ। এছাড়াও এই হোস্টেলের খরচ বহনে স্থানীয় ধনী ব্যক্তিগণ আর্থিকভাবে সাহায্য করে থাকেন।

### গ্রন্থাগার
মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।

### বিজ্ঞানাগার
মাদ্রাসার বিজ্ঞান বিভাগের ছাত্রদের গবেষণা ও ল্যাব ক্লাস করার জন্য মাদ্রাসায় উন্নতমানের বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে।

## আরও দেখুন
* কলকাতা আলিয়া মাদ্রাসা
* সরকারি মাদ্রাসা-ই-আলিয়া, ঢাকা

## তথ্যসূত্র

বিষয়শ্রেণী:বাংলাদেশের কামিল মাদ্রাসা
বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:ঢাকা জেলার আলিয়া মাদ্রাসা
বিষয়শ্রেণী:ঢাকার শিক্ষাপ্রতিষ্ঠান
বিষয়শ্রেণী:বাংলাদেশের মহিলা আলিয়া মাদ্রাসা
জ্যাক গ্রিলিশ

**জ্যাক পিটার গ্রিলিশ** (, ; জন্ম: ১০ সেপ্টেম্বর ১৯৯৫; **জ্যাক গ্রিলিশ** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার সিটি এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

২০১১ সালে, গ্রিলিশ প্রজাতন্ত্রী আয়ারল্যান্ড অনূর্ধ্ব-১৭ দলের হয়ে প্রজাতন্ত্রী আয়ারল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত প্রজাতন্ত্রী আয়ারল্যান্ডের বয়সভিত্তিক দলের হয়ে খেলার পর, তিনি এক বছরের জন্য ইংল্যান্ড অনূর্ধ্ব-২১ দলের হয়ে খেলেছিলেন। ২০২০ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩১ ম্যাচে ২টি গোল করেছেন।

## প্রারম্ভিক জীবন
জ্যাক পিটার গ্রিলিশ ১৯৯৫ সালের ১০ই সেপ্টেম্বর তারিখে ইংল্যান্ডের বার্মিংহামে জন্মগ্রহণ করেছেন এবং সলিহালে তার শৈশব অতিবাহিত করেছেন।

## আন্তর্জাতিক ফুটবল
গ্রিলিশ প্রজাতন্ত্রী আয়ারল্যান্ড অনূর্ধ্ব-১৭, প্রজাতন্ত্রী আয়ারল্যান্ড অনূর্ধ্ব-১৮ এবং প্রজাতন্ত্রী আয়ারল্যান্ড অনূর্ধ্ব-২১ দলের হয়ে খেলার মাধ্যমে প্রজাতন্ত্রী আয়ারল্যান্ডের প্রতিনিধিত্ব করেছেন। ২০১১ সালে তিনি প্রজাতন্ত্রী আয়ারল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। প্রজাতন্ত্রী আয়ারল্যান্ডের বয়সভিত্তিক দলের হয়ে তিনি প্রায় চার বছরে ১৯ ম্যাচে অংশগ্রহণ করে ৬টি গোল এবং একটি শিরোপা জয়লাভ করেছেন। এছাড়াও তিনি এক বছর যাবত ইংল্যান্ডের বয়সভিত্তিক দলের হয়ে খেলেছেন, যেখানে তিনি ৭ ম্যাচে দুইটি গোল করেছেন।

২০২০ সালের ৮ই সেপ্টেম্বর তারিখে, ২৪ বছর, ১১ মাস ও ২৯ দিন বয়সে, ডান পায়ে ফুটবল খেলায় পারদর্শী গ্রিলিশ ডেনমার্কের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের ৭৬তম মিনিটে মধ্যমাঠের খেলোয়াড় কালভিন ফিলিপসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। ইংল্যান্ডের হয়ে অভিষেকের বছরে গ্রিলিশ সর্বমোট ৫ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রজাতন্ত্রী আয়ারল্যান্ডীয় ফুটবলার
বিষয়শ্রেণী:ইংরেজ পুরুষ ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:নটস কাউন্টি ফুটবল ক্লাবের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:বার্মিংহামের (পশ্চিম মিডল্যান্ডস) ক্রীড়াবিদ
বিষয়শ্রেণী:এফএ কাপ ফাইনালের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:এভার্টন ফুটবল ক্লাবের খেলোয়াড়
মোহাম্মদ রহমতুল্লাহ

**মোহাম্মদ রহমতুল্লাহ** একজন বাংলাদেশী অধ্যাপক। তিনি ইউনিভার্সিটি অব ডেভেলপমেন্ট অল্টারনেটিভের (ইউডা) জীব বিজ্ঞান অনুষদের ডিন এবং উপ-উপাচার্য হিসেবে দায়িত্ব পালন করেছেন। বর্তমানে তিনি ইউডার উপাচার্য হিসেবে দায়িত্ব পালন করেছেন।

## শিক্ষাজীবন
তিনি কমনওয়েলথ স্কলারশিপের অধীনে হংকং বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
মোহাম্মদ রহমতুল্লাহ ইউনিভার্সিটি অব ডেভেলপমেন্ট অল্টারনেটিভের জীব বিজ্ঞান অনুষদের ডিন ও অধ্যাপক হিসেবে দায়িত্ব পালন করেছেন। এছাড়া তিনি ঢাকা বিশ্ববিদ্যালয়, খুলনা বিশ্ববিদ্যালয়, যুক্তরাষ্ট্রের কানসাস স্টেট বিশ্ববিদ্যালয়, অবার্ন বিশ্ববিদ্যালয় এবং পেন স্টেট ইউনিভার্সিটি কলেজ অব মেডিসিন প্রভৃতি বিশ্ববিদ্যালয়েও অধ্যাপনা করেছেন।

মোহাম্মদ রহমতুল্লাহ ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব ডেভেলপমেন্ট অল্টারনেটিভের উপ-উপাচার্য ছিলেন। ২০২২ সালে তিনি বিশ্ববিদ্যালয়টির উপাচার্য নিযুক্ত হন।

## আরও দেখুন
* ঢাকা বিশ্ববিদ্যালয়
* খুলনা বিশ্ববিদ্যালয়

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:খুলনা বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ইউনিভার্সিটি অব ডেভেলপমেন্ট অল্টারনেটিভের উপাচার্য
বন্ড স্ট্রিট স্টেশন

**বন্ড স্ট্রিট** হল ওয়েস্ট অ্যান্ড অব লন্ডনের মেফেয়ারের একটি লন্ডন আন্ডারগ্রাউন্ড ও এলিজাবেথ লাইনের স্টেশন। এটি নিউ বন্ড স্ট্রিটের সঙ্গে অক্সফোর্ড স্ট্রিটে সংযোগস্থলের নিকট অক্সফোর্ড স্ট্রিটে অবস্থিত।

স্টেশনটি সেন্ট্রাল লাইনে, মার্বেল আর্চ ও অক্সফোর্ড সার্কাস স্টেশনের মধ্যে এবং জুবিলি লাইনে, বেকার স্ট্রিট ও গ্রিন পার্ক স্টেশনের মধ্যে অবস্থিত। এটি প্যাডিংটন এবং টটেনহ্যাম কোর্ট রোডের মাঝে ২০২২ সালের ২৪শে অক্টোবর একটি এলিজাবেথ লাইনের স্টেশন হিসাবে খোলা হয়েছিল। এটি ট্রাভেলকার্ড জোন ১-এ রয়েছে।

## ইতিহাস
সেন্ট্রাল লাইনে প্রথম স্টেশনগুলি খোলার তিন মাস পরে, সেন্ট্রাল লন্ডন রেলওয়ে দ্বারা ১৯০০ সালের ২৪শে সেপ্টেম্বর স্টেশনটি প্রথম খোলা হয়েছিল। স্থপতি হ্যারি বেল মেজারস দ্বারা মূল সিএলআর স্টেশনের সাথে মিল রেখে সারফেস ভবনের নকশা করা হয়েছিল। রেলওয়ের মূল পরিকল্পনার মধ্যে বন্ড স্ট্রিটের পরিবর্তে ডেভিস স্ট্রিটে একটি স্টেশন নির্মাণের পরিকল্পনা অন্তর্ভুক্ত ছিল।

## তথ্যসূত্র

বিষয়শ্রেণী:লন্ডন ভাড়া অঞ্চল ১-এর রেল পরিবহন স্টেশন
বিষয়শ্রেণী:সেন্ট্রাল লাইন (লন্ডন আন্ডারগ্রাউন্ড) স্টেশন
বিষয়শ্রেণী:জুবিলি লাইন স্টেশন
বিষয়শ্রেণী:লন্ডন আন্ডারগ্রাউন্ডের রাতের টিউব স্টেশন
বিষয়শ্রেণী:সিটি অব ওয়েস্টমিনস্টারের টিউব স্টেশন
বিষয়শ্রেণী:ভূগর্ভস্থ লন্ডন আন্ডারগ্রাউন্ড স্টেশন
বিষয়শ্রেণী:সাবেক সেন্ট্রাল লন্ডন রেলওয়ে স্টেশন
বিষয়শ্রেণী:গ্রেট ১৯৯০-এ খোলা ব্রিটেনের রেলওয়ে স্টেশন
বিষয়শ্রেণী:এলিজাবেথ লাইন দ্বারা পরিষেবা পরিবেশিত রেলওয়ে স্টেশন
বিষয়শ্রেণী:মেফেয়ারের ভবন ও স্থাপনা
বিষয়শ্রেণী:অক্সফোর্ড স্ট্রিট
আর৮৮০ (বাংলাদেশ)

**পটুয়াখালী-আমতলী-বরগুনা-কাকচিড়া মহাসড়ক** বা **আর৮৮০** হলো বরিশাল বিভাগের মধ্যে অবস্থিত বাংলাদেশের একটি আঞ্চলিক মহাসড়ক। এটি পটুয়াখালী শহরে জাতীয় মহাসড়ক এন৮ থেকে শুরু হয়ে বরগুনা জেলা শহর হয়ে পাথরঘাটা উপজেলার কাকচিড়া পর্যন্ত বিস্তৃত। এই সড়কের মাধ্যমে পটুয়াখালী শহর, আমতলী উপজেলা, বরগুনা জেলা এবং কাকচিড়ায় জেলা মহাসড়ক জেড৮৭০৮ এর মধ্যে সংযোগ স্থাপন করা হয়েছে। সড়কটি পটুয়াখালী এবং বরগুনা জেলার মধ্য দিয়ে গেছে। পটুয়াখালী প্রান্তে এটি জাতীয় মহাসড়ক এন৮ এর সাথে যুক্ত হয়েছে।

## আরও দেখুন
* বাংলাদেশের জাতীয় মহাসড়কগুলোর তালিকা

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:বরিশাল বিভাগের মহাসড়ক
বিষয়শ্রেণী:পটুয়াখালী জেলার পরিবহনব্যবস্থা
বিষয়শ্রেণী:বরগুনা জেলার পরিবহন
বিষয়শ্রেণী:পটুয়াখালী
বিষয়শ্রেণী:পটুয়াখালী সদর উপজেলা
বিষয়শ্রেণী:আমতলী উপজেলা
বিষয়শ্রেণী:বরগুনা সদর উপজেলা
বিষয়শ্রেণী:পাথরঘাটা উপজেলা
আর৮৮১ (বাংলাদেশ)

**আমতলী-খেপুপাড়া-কুয়াকাটা মহাসড়ক** বা **আর৮৮১** হলো বরিশাল বিভাগের মধ্যে অবস্থিত বাংলাদেশের একটি আঞ্চলিক মহাসড়ক। এটি বরগুনা জেলায় আঞ্চলিক মহাসড়ক আর৮৮০ থেকে শুরু হয়ে পটুয়াখালী জেলার কলাপাড়া বা খেপুপাড়া হয়ে কুয়াকাটা পর্যন্ত বিস্তৃত। এই সড়কের মাধ্যমে আমতলী পৌরসভা, কলাপাড়া পৌরসভা, কুয়াকাটা পৌরসভার মধ্যে সংযোগ স্থাপন করা হয়েছে। সড়কটি পটুয়াখালী জেলার মধ্য দিয়ে গেছে।

## আরও দেখুন
* বাংলাদেশের জাতীয় মহাসড়কগুলোর তালিকা

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:বরিশাল বিভাগের মহাসড়ক
বিষয়শ্রেণী:পটুয়াখালী জেলার পরিবহনব্যবস্থা
বিষয়শ্রেণী:আমতলী উপজেলা
বিষয়শ্রেণী:কলাপাড়া উপজেলা
বিষয়শ্রেণী:কুয়াকাটা
দারুল কুরআন সিদ্দিকীয়া কামিল মাদ্রাসা

**দারুল কুরআন সিদ্দিকীয়া কামিল মাদ্রাসা** দারুল কুরআন সিদ্দিকীয়া কামিল মাদ্রাসা বাংলাদেশের খুলনা বিভাগের একটি উল্লেখযোগ্য আলিয়া মাদ্রাসা।[১] এই মাদ্রাসায় আলিয়া মাদ্রাসার সর্বোচ্চ শ্রেণী কামিল শ্রেণী পর্যন্ত পাঠদান করা হয়। এটি খুলনা শহরের সোনাডাঙ্গা থানার হাজি ইসমাইল রোডে অবস্থিত।[২] মাদ্রাসাটি বর্তমানে ইসলামি আরবি বিশ্ববিদ্যালয়ের অধিভুক্ত রয়েছে।[৩] এটি ২০০১, ২০০৪, ২০১৯ ও সর্বশেষ ২০২৬-এ জাতীয়ভাবে শ্রেষ্ঠ শিক্ষাপ্রতিষ্ঠানের পুরস্কার লাভ করে।[৪][৫] এটি ১৯৮৩ সালে শহীদ আল্লামা দেলাওয়ার হোসাইন সাঈদী প্রতিষ্ঠিত করেছেন এবং বর্তমানে খুলনা শহরের অন্যতম বৃহত্তম আলিয়া মাদ্রাসা। মাদ্রাসার বর্তমান অধ্যক্ষের নাম মোহাম্মাদ ইদ্রিস আলী।[৬] বর্তমানে এই মাদ্রাসায় প্রায় ২০০০ শিক্ষার্থী অধ্যয়ন করছে। ফলাফলের দিক থেকেও মাদ্রাসাটি খুলনা বিভাগের শীর্ষস্থানে অবস্থান করে।[৭][৮] 

## ইতিহাস
খুলের স্বীকৃতিালাভ  শিক্ষার বিস্তার ঘটানোর জন্য ১৯৮৩ সালে মাদ্রাসাটি প্রতিষ্ঠা করা হয়। প্রতিষ্ঠার পরপরই মাদ্রাসাটি জনপ্রিয় হতে থাকে। তাই দ্রুত সরকারের স্বীকৃতি পেয়ে যায়, এরপর ধীরে ধীরে মাদ্রাসাটি দাখিল শ্রেণী খোলার অনুমতি ও পরবর্তীতে এরপর আলিম শ্রেণী খোলার অনুমতি পেয়ে যায়। এবং পর্যায়ক্রমে ফাজিল ও কামিল শ্রেণীর অনুমতিও লাভ করে। বর্তমানে এটাতে সর্বোচ্চ শ্রেণী কামিল পর্যন্ত পাঠদান করা হয়।

২০০৬ সালে এটি ফাজিল ও কামিল শ্রেণীর মানের পরিবর্তনের জন্য ইসলামী বিশ্ববিদ্যালয় কুষ্টিয়ার অধিভুক্ত লাভ করে। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ ইসলামি আরবি বিশ্ববিদ্যালয় প্রতিষ্ঠা করা হলে, মাদ্রাসাটি সেখানে স্থানান্তরিত করা হয়।

## শিক্ষা কার্যক্রম
এই মাদ্রাসার বালক ও বালিকাদের আলাদা শাখায় আলাদা ক্যাম্পাসে পাঠদান করা হয়। তবে শিশু অবস্থায় কিন্ডারগার্টেন শাখায় বালক-বালিকার একসাথে পাঠদান করা হয়। মাদ্রাসার মূল বালক শাখায় ইবতেদায়ী শ্রেণী থেকে কামিল শ্রেণী পর্যন্ত রয়েছে এবং বালিকা শাখায় ইবতেদায়ী থেকে ফাজিল শ্রেণী পর্যন্ত রয়েছে। বালক ও বালিকা উভয় শাখাতেই বিজ্ঞান বিভাগ চালু রয়েছে। মাদ্রাসার ফাজিল ও কামিল শ্রেণীতে আল কুরআন, আল হাদিস, আল-ফিকহ প্রভৃতি বিষয়ে পাঠদান করা হয়। এই মাদ্রাসার ফাজিল ও কামিল শ্রেণীর ফলাফলে খুলনা বিভাগে শীর্ষ অবস্থানে থাকে। মাদ্রাসার নিয়মিত শিক্ষকের সংখ্যার প্রায় ৬০ জন।

## সুযোগ-সুবিধা
এই মাদ্রাসাটি খুলনা শহরের প্রাণকেন্দ্রে অবস্থিত, এখানে শিক্ষার্থীদের জন্য নানা সুযোগ-সুবিধা রয়েছে।

### গ্রন্থাগার
মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।

### বিজ্ঞানাগার
মাদ্রাসার বিজ্ঞানের শিক্ষার্থীদের জন্য বিজ্ঞানাগার প্রতিষ্ঠা করা রয়েছে। এখানে তারা বিজ্ঞানের প্রায়োগিগ বিষয়গুলো পরীক্ষা করতে পারে। এছাড়াও সকল শিক্ষার্থীদের জন্য কম্পিউটার ল্যাবরেটরি রয়েছে। এখানে সবাই কম্পিউটার শিখতে পারে।

## তথ্যসূত্র

## বহিঃসংযোগ

* অফিশিয়াল ওয়েবসাইট 
* ফেসবুকে দারুল কুরআন সিদ্দিকীয়া কামিল মাদ্রাসা

বিষয়শ্রেণী:খুলনা জেলার আলিয়া মাদ্রাসা
বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের কামিল মাদ্রাসা
বিষয়শ্রেণী:খুলনার বিশ্ববিদ্যালয় ও কলেজ
তুই শুধু আমার (২০১৪-এর চলচ্চিত্র)

***তুই শুধু আমার*** ২০১৪ সালের বাংলাদেশী রোমান্টিক চলচ্চিত্র। চলচ্চিত্রটি পরিচালনা করেছেন রাজু চৌধুরী এবং প্রযোজনা করেছেন মোহাম্মদ আলী। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক, মৌমিতা মৌ আর অন্যান্য ভূমিকায় অভিনয় করেছেন সিনথিয়া, কাজী হায়াৎ সহ আরো অনেক। চলচ্চিত্র টি প্রেক্ষাগৃহে মুক্তি পেয়েছে ৫ সেপ্টেম্বর ২০১৪।

## শ্রেষ্ঠাংশে

* সাইমন সাদিক - শুভ
* মৌমিতা মৌ - মৌ
* আলেকজান্ডার বো
* সিনথিয়া
* কাজী হায়াৎ

## মুক্তি
চলচ্চিত্র টি ৫ সেপ্টেম্বর ২০১৪ সালে দেশের বিভিন্ন প্রেক্ষাগৃহে মুক্তি পেয়েছে এবং ইউটিউবেও মুক্ত পেয়েছে।

## তথ্যসূত্র

## বহিঃসংযোগ

* 

বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:ঢাকায় ধারণকৃত চলচ্চিত্র
বিষয়শ্রেণী:২০১৪-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
ইমাম জাহিজ

**আবু উসমান 'আমর ইবনে বাহর আল [[কিনানা|-কিনানি]] আল-বসরি** ( ) হলেন একজন বিখ্যাত আরব গদ্যলেখক, সাহিত্যিক, ধর্মতত্ত্ববিদ, প্রাণিবিশারদ, তার্কিক এবং ধর্মীয় ও রাজনৈতিক ব্যক্তিত্ব। তিনি সাধারণত **ইমাম আল-জাহিজ** নামে পরিচিত। তিনি তৎকালীন আব্বাসীয় খিলাফতের অন্তর্ভুক্ত বসরা শহরে ৭৭৬ সালে জন্মগ্রহণ করেন এবং ৮৬৮/৮৬৯ সালে সেখানেই মৃত্যুবরণ করেন।     তিনি নিজেকে আরবীয় গোত্র বনু কিনানার একজন সদস্য হিসেবে বর্ণনা করেছেন।

## প্রাণীর বিবর্তন তত্ত্ব
ডারউইনের হাজার বছর আগে ইমাম আল-জাহিজ এই সিদ্ধান্তে পৌঁছেছিলেন যে, প্রাণীদের বিবর্তনকে প্রভাবিত করে এমন কিছু ব্যবস্থা অবশ্যই থাকতে হবে। তিনি তিনটি প্রধান প্রক্রিয়া সম্পর্কে লিখেছেন; অস্তিত্বের লড়াই, একে অপরের মধ্যে প্রজাতির রূপান্তর এবং পরিবেশগত কারণগুলি।  তাই তাকে প্রাকৃতিক নির্বাচনের নীতির রূপরেখার কৃতিত্ব দেওয়া হয়। 

## গ্রন্থ
ইবনে আল-নাদিম আল-জাহিজের ইমাম জাহিজের লিখিত ১৪০টি বইয়ের তালিকা করেছেন। তার মধ্যে ৭৫টি বর্তমান পাওয়া যায়। তার সর্বাধিক পরিচিতঃ
# **কিতাব হল আল-হায়াওয়ান** (প্রাণীদের বই)। একটি সাতখণ্ডের একটি সংকলন। 
# **কিতাব আল-বায়ান ওয়া-ল-তাবিইন** (বাকপটুতা এবং প্রকাশের বই)  মানুষের কথাশৈলীর উপর একটি বিস্তৃত কাজ। 
# *কিতাব আল-বুখালা* (কৃপণদের বই) কৃপণতার উপর উপাখ্যানের একটি বিশাল সংগ্রহ। 
## ইন্তেকাল
ঐতিহাসিক সূত্রে জানা যায় যে, প্রচুর পরিমাণ বই তার উপর পড়ে গেলে তিনি মারা যান। 

## তথ্যসূত্র

বিষয়শ্রেণী:ধর্মতত্ত্ববিদ
বিষয়শ্রেণী:আরব মুসলিম
বিষয়শ্রেণী:সাহিত্যিক
বিষয়শ্রেণী:ইমাম
বিষয়শ্রেণী:ধর্মীয় ব্যক্তিত্ব
বিষয়শ্রেণী:গদ্যলেখক
বিষয়শ্রেণী:৭৭৬-এ জন্ম
বিষয়শ্রেণী:৮৬০-এর দশকে মৃত্যু
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:মুতাজিলা
বিষয়শ্রেণী:৯ম শতাব্দীর ইসলামের মুসলিম পণ্ডিত
বিষয়শ্রেণী:আরব লেখক
বিষয়শ্রেণী:মধ্যযুগীয় আরবি সাহিত্য
বিষয়শ্রেণী:বসরার ব্যক্তি
স্বস্তিকা মুখোপাধ্যায় (সঙ্গীতশিল্পী)

**স্বস্তিকা মুখোপাধ্যায়** (৫ জুন ১৯৫৭ – ২৬ অক্টোবর ২০২২) বাংলার বিশ শতকের শুরুর বৈচিত্র্যময় সমৃদ্ধ সঙ্গীতধারার অন্যতম কণ্ঠসঙ্গীতশিল্পী ছিলেন। তার খ্যাতি রবীন্দ্র সংগীতে হলেও, দ্বিজেন্দ্রগীতি, অতুলপ্রসাদ ও রজনীকান্তের গানেও সমান স্বাচ্ছন্দ্যে ছিলেন। বিশ্বভারতীর সঙ্গীত ভবনের অধ্যক্ষপদেও ছিলেন তিনি। 

## জন্ম ও শিক্ষা জীবন

স্বস্তিকা মুখোপাধ্যায়ের জন্ম ১৯৫৬ খ্রিস্টাব্দের ৫ জুন। পিতা সংস্কৃত ভাষার অধ্যাপক মহামহোপাধ্যায় ড. গোবিন্দগোপাল মুখোপাধ্যায় ও মাতা মাধুরী মুখোপাধ্যায় দুজনেই ছিলেন সঙ্গীতশিল্পী। স্বস্তিকা সাঙ্গিতীক পরিবেশে বড় হয়েছেন। পিতামাতার কাছে তার প্রথম সঙ্গীতশিক্ষা। পিতামাতার কারণেই তিনি দ্বিজেন্দ্রপুত্র দিলীপকুমার রায়ের সংস্পর্শে আসেন। শান্তিনিকেতনে পাঠভবনে পড়াশোনা করেন। বিদ্যালয়ের পড়াশোনার মধ্যেই শান্তিনিকেতনের বিশিষ্ট সঙ্গীতশিল্পী সীতাংশু রায়, শান্তিদেব ঘোষ, কণিকা বন্দ্যোপাধ্যায়-সহ নানা জনের কাছে গান শেখার সুযোগ পান। তবে তাকে পরে নিয়মিত সঙ্গীত শিক্ষা দেন নীলিমা সেন। সঙ্গীত চর্চার মধ্যেই তিনি বিশ্বভারতীতে ইংরাজী ভাষা ও সাহিত্য নিয়ে পড়াশোনা করেন।

## সঙ্গীতজীবন
রবীন্দ্র সঙ্গীতে খ্যাতি অর্জন করলেও তিনি দ্বিজেন্দ্রগীতি, অতুলপ্রসাদ ও রজনীকান্তের গানেও সাবলীল ছিলেন।  ১৯৭৩ খ্রিস্টাব্দে দ্বিজেন্দ্রলাল রায়ের গানের রেকর্ড প্রকাশিত হয় হিন্দুস্তান রেকর্ডস্ হতে। এরপর ১৯৭৯ খ্রিস্টাব্দে আন্তর্জাতিক শিশুবর্ষে সুচিত্রা মিত্রের পরিচালনায় এইচএমভি থেকে প্রকাশিত হয় *ওরে মোর শিশু ভোলানাথ* শীর্ষক লঙ প্লেয়িং রেকর্ড। এরপর একে একে রবীন্দ্র সংগীত সহ দ্বিজেন্দ্রগীতি, অতুলপ্রসাদ, রজনীকান্ত ও ভক্তি মূলক গানের ক্যাসেট ও কমপ্যাক্ট ডিস্ক বের হয় এইচএমভি ছাড়াও ভাবনা, শ্রুতি, গাথানী রেকর্ডস্ হতে। তিনি আকাশবাণী ও দূরদর্শনের বিভিন্ন অনুষ্ঠানের নিয়মিত কাজ করতেন। গানের জন্য কর্মসূত্রে ২০০৩ খ্রিস্টাব্দে যুক্তরাজ্য, ২০০৭ খ্রিস্টাব্দে দক্ষিণ কোরিয়া সহ একাধিকবার বাংলাদেশ জাপান ও যুক্তরাষ্ট্র সফর করেন। ২০১২ খ্রিস্টাব্দে আমন্ত্রিত সঙ্গীত শিল্পী হিসাবে শ্রীলঙ্কায় যান। রবীন্দ্র সঙ্গীত ও বাংলা গানের উপর বাংলাদেশের ঢাকায় আয়োজিত ওয়ার্কশপে যোগ দিয়েছেন।  বিশ্বভারতী বিশ্ববিদ্যালয়ের সঙ্গীত ভবনে অধ্যাপক পদে যোগ দেন ২০১৩ খ্রিস্টাব্দের ২২ মার্চ। অধ্যক্ষ পদে উন্নীত হয়ে ২০২১ খ্রিস্টাব্দে অবসর নেন। তবে অন্তরে "সেক্সপিয়ার" আর কণ্ঠে "রবীন্দ্রনাথ" নিয়ে আমৃত্যু শান্তিনিকেতনেই অতিবাহিত করেন। তার নিখাদ স্বর্ণকণ্ঠে গাওয়া গানে শ্রোতারা 'তাপসী মুগ্ধতা'য় আচ্ছন্ন হতেন। তার এরূপ কয়েকটি পরিবেশিত গান হল-
* *কাল রাতের বেলা গান এল মোর মনে*
* *আজ যেমন করে গাইছে আকাশ*
* *মোর সন্ধ্যায় তুমি সুন্দরবেশে এসেছ,- তোমায় করি গো নমস্কার*
* *নীল আকাশের অসীম ছেয়ে*
* *ওকে বাঁধবি কে রে, হবে যে ছেড়ে দিতে*

## জীবনাবসান
আমৃত্যু শান্তিনিকেতনের সঙ্গে জড়িয়ে থাকলেও এবং সেখানেই বসবাস করলেও গত এক বছর অসুস্থতার জন্য তিনি প্রধানত কলকাতায় থাকছিলেন। তার চিকিৎসাও চলছিল দক্ষিন কলকাতার উপকণ্ঠে এক বেসরকারি হাসপাতালে। ২০২২ খ্রিস্টাব্দের ২৬ অক্টোবর বুধবার সকালে শেষ নিঃশ্বাস ত্যাগ করেন। 

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:ভারতীয় সঙ্গীত শিল্পী
বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী